సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
ప్రొ బాక్సింగ్‌లో‌ సత్తా చూపాలంటున్న ‘విజేంద్రుడు’
ప్రొ బాక్సింగ్ మీద ఆసక్తిని పెంచుకోవాలంటున్న  విజేందర్ సింగ్
TNN | Updated:
Oct 20, 2015, 03:05PM IST
బాక్సింగ్‌లో మన దేశానికి తొలి ఒలింపిక్ పతకాన్ని అందించిన విజేందర్ సింగ్ గురించి ఎవరికి తెలియదు చెప్పండి.. అమెచ్యూర్ బాక్సింగ్‌లో కెరీర్‌కు స్వస్తి పలికి సాహసోపేతమైన నిర్ణయం తీసుకున్న ఈ మేటి బాక్సర్ ..ఇటీవలే ప్రొఫెషనల్ బాక్సింగ్‌లోకి అడుగుపెట్టిన సంగతి తెలిసిందే. ఈ స్టార్ బాక్సర్ తొలి మ్యాచ్‌లోనే ప్రత్యర్థిని గడగడలాడించాడు. ఇప్పుడు రెండవ మ్యాచ్‌కు సిద్ధమవుతున్నాడు. ప్రముఖ బాక్సింగ్ ట్రైనర్ లీ బియార్ఢ్ వద్ద శిక్షణ తీసుకుంటున్న ఈ యువ బాక్సర్.. ఈ నెల 30వ తేదీన ఇంగ్లండ్‌లో ఇంగ్లీష్ బాక్సర్ డీన్ గిల్లెన్‌తో తలపడనున్నాడు. ఈ సందర్భంగా రోజుకు కనీసం ఆరు గంటలు ప్రాక్టీసుకే వెచ్చిస్తున్నానని చెబుతున్న విజేందర్..తన కొత్త కెరీర్ గురించి కొన్ని ముఖ్యమైన విషయాలు పంచుకున్నారు. ‘‘ప్రొఫెషనల్ బాక్సింగ్‌లోకి అడుగుపెట్టాక నాకు ఫ్యాన్స్ నుంచి మంచి రెస్పాన్సే వచ్చింది. భారతదేశంలో ఇంకా ఎక్కువమంది ప్రొఫెషనల్ బాక్సర్స్ తయారవ్వాలి. అందుకే బాక్సింగ్ రంగంలోకి అడుగుపెడుతున్న నేటి యువత కూడా ఈ విషయం గురించి ఆలోచించాలని కోరుతున్నాను. చాలా కట్టుదిట్టమైన ప్రణాళికతో, కఠోరమైన శిక్షణతో ఈ క్రీడలో మెలకువలు నేర్చుకుంటేనే, రింగ్‌లో మన సత్తా ఏమిటో చూపించగలం. ప్రత్యర్థి బలమైన వాడైనా ఎదుర్కోగలం’’ అని ‘టైమ్స్ ఆఫ్ ఇండియా’ న్యూఢిల్లీ ప్రతినిధికి ఇచ్చిన ఇంటర్వ్యూలో స్పష్టం చేశారు విజేందర్.